text: Netto åbner 32 nye butikker: Her skal tre af dem ligge
  18 juli 2017 kl. 16.33
  Discountkæden er klar med et nyt koncept og en ny indretning, som starter i tre byer i Syd- og Sønderjylland.
  Efter overtagelsen af 81 Kiwi-butikker er discountkæden Netto nu klar til at slå dørene op til de første 32 af i alt 40 butikker under et nyt koncept. Tre af dem ligger i Syd- og Sønderjylland.
  Det oplyser Netto i en pressemeddelelse.
  De tre butikker i Syd- og Sønderjylland ligger i Løsning, Haderslev og Løjt Kirkeby ved Aabenraa.
  Konkret kommer butikkerne til at have en større frugt- og grøntafdeling, samt en større sektion til convenience-varer, som dækker over færdigretter og delvis færdigretter, som skal være af god kvalitet, forklarer konstitueret international direktør i Netto, Morten Møberg Nielsen. 
  Og ikke nok med det. Butikkerne har nemlig også fået en visuel makeover, som betyder, at den karakteristiske gule Netto-farve er kraftigt nedtonet inde i butikken.
  De resterende Kiwi-lejemål, som Dansk Supermarked Group har overtaget, vil enten blive omdannet til Føtex Food-butikker eller afsat til andre dagligvarerbutikker eller erhvervsdrivende, lyder det i pressemeddelelsen.
  Netto er ejet af Dansk Supermarked og er med over 450 butikker den største kæde på det danske discountmarked.
  Her skal de nye butikker ligge: 
  Løjt Kirkeby, Aabenraa
  Erlev Bjerge, Haderslev
  Sneppevej, Løsning
  Thomas B Thriges gade, Odense C
  Cortex Park, Odense
  Lystrup, Århus
  Vestergade, Ryomgaard
  Bredgade, Pandrup
  Ejbygade, Odense SØ
  Marksvinget, Køge
  Pakhusvej, Hinnerup
  Skovvejen, Aarhus C
  Sønderringvej, Brøndby
  Thurøvej, Hobro
  Trylleskov Allé, Solrød Strand
  Viaduktvej, Nørresundby
  Østre Ringvej, Næstved
  Laurits Olsens Vej, Hvidovre
  Vellingvej, Ringkøbing
  Nyborgvej, Ullerslev
  Assenstoft, Randers
  Rømøvej, Frederikshavn
  Postvej, Faxe Ladeplads
  Vennelundsvej, Odder
  Krekærlundsvej, Malling
  Adelgade, København K
  Karlslunde Parkvej, Karlslunde
  Møllevej, Dragør
  Lyngbygårdsvej, Kongens Lyngby
  Roersvej, Odense C
  Frederiks Alle, Aarhus C
  Kridthøj Torv, Højbjerg
  